11/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Publicación resolución. N.º de expediente: IN407A 197/2008

Visto o expediente para outorgamento da autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S. A. Enderezo Social: Avda. de Arteixo, 171- A Coruña. Denominación: L. M. T. A., C. T. I., R. B. T. A., Vilariño. Situación: Ordes. Liña eléctrica de media tensión aérea, a 20 kV., de 1.108 m. de lonxitude en condutor LA-56, que parte da L. M. T. A existente entre os CC. TT. Merelle e Gorita, e final no C. T. aéreo para instalar en Vilariño e rede de baixa tensión de 475 m de lonxitude, en condutor R. Z. Concello de Ordes. Resultan os seguintes feitos: Primeiro.-A petición someteuse a información pública por Acordo do 20 de maio de 2008, da Delegación Provincial da Coruña, da Consellería de Innovación e Industria, publicada no DOG do 18 de xullo de 2008, no BOP da Coruña do 14 de xuño de 2008 e no Diario La Voz de Galicia de 5 de xuño de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Tamén se practicou notificación individual ós afectados. Segundo.-Con data 16 de marzo de 2011, Unión Fenosa Distribución S. A., presentou anexo 1 ao proxecto có obxecto de incluír no plano de “Perfil e Planta da LMT. Vilariño”, a nova pista creada co motivo da concentración parcelaria na parroquia de San Pelaio de Buscás, entre os apoios n° 1 e n° 3 de liña de media tensión proxectada. Terceiro.-Dentro do prazo establecido foron presentadas alegacións por: D.ª María Dolores Mosquera Villaverde, propietaria da finca n° 4, manifesta que se debería aprazar a solicitude de utilidade pública ata que sexan resoltos os recursos presentados polos propietarios do polígono 7, respecto á masa común que lles afecta. Que sexan delimitadas definitivamente as parcelas afectadas e que se estableza un novo trazado da liña baixo solo de camiños de concentración parcelaria. D.ª Plácida Iglesias Gaudeoso e outros, solicitan a modificación do trazado, por verse afectadas as súas plantacións de árbores, casas e fincas cultivadas, nas cales empregaron anos de esforzo e inversións para o desenvolvemento dalas. Propoñen que o trazado sexa soterrado ao longo da rúa, como se fixo en outras zonas próximas. D.ª Jesusa Garabato Ruibal, propietaria da finca n° 1 solicita que o punto de apoio que se pretende instalar se coloque na intersección coa finca n° 2, xa que desta forma non soportaría a carga do voo, pois xa está afectada por outra liña que a cruza cara ó leste. D. John Jairo Latour Tafzi, propietario da finca N° 2 solicita que a liña poida ser separada cara á linde da finca, tal e como se reseña no plano marcado coa letra (B), dado que co trazado da liña proposta fai a finca inservible para calquera utilidade ao pasar practicamente polo medio da mesma. D.ª Teodoro Angel Mesonero Romanos Navarlaz, propietaria da finca N° 3 declara que ten pendente de aprobación unha solicitude de permuta de fincas feita o 28 de maio de 2010, pero que si non fora aprobada esta permuta oponse á instalación da liña xa que a súa finca quedaría gravada cunha servidume de acueducto e de depósito de augas, unha servidume de tendido eléctrico e dun poste ou unha torre que a farían inservible para o destino forestal que ea interesada podería dedicala, polo que o seu valor económico veríase moi reducido. Tamén propón outro trazado da liña. D.ª Ivanka Ivanova Mkhitaryan Mcginley, propietaria da finca N° 5 alega que a finca está destinada a uso forestal, o que supón, ademais da expropiación do voo, a expropiación do solo, dado que a propietaria non se dedica nin á agricultura nin a gandería. Considera que debería variarse o trazado da liña de forma que fose paralela ao camiño sur e ao borde do mesmo. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte: Finca N° 4: Manifesta que no caso de producirse cambios na titularidade e nas parcelas afectadas pola liña eléctrica, as actuacións entenderíanse cos novos propietarios a partir da comunicación do troco. En canto ao trazado soterrado non se podería considerar como unha variación do mesmo, xa que tería que facerse outro proxecto e acreditar que o custo desta variante non supera un 10% do custo da liña proxectada, en conformidade co artigo 161 do Real Decreto 1955/2000 do 1 de decembro. D.ª Adrian Martin Santacruz Cupillar Carafi e outros, a estas alegacións a empresa contesta que o trazado da liña foi deseñado de maneira que se conseguira una solución óptima para o conxunto da instalación. En canto ao soterramento da liña a empresa fai a mesma exposición que na finca N° 4. Finca N° 1: Manifesta que o apoio n° 1 do proxecto localizouse o mais próximo posible á esquina noroeste do predio para ocasionar o menor prexuízo posible, non sendo posible situalo no linde entre os predios 1 e 2 xa que aliña onde se entronca non sobrevoa este linde común. Así mesmo expón que si o proxecto é autorizado será o Xurado de Expropiación de Galicia o encargado de valorar o prexuízo que se produza neste predio polo establecemento da servidume de paso. Finca N° 2: Manifesta que na modificación proposta polo titular do predio non se acredita que o seu custo non supere nun 10% ó presuposto desta liña, non sendo por elo admisible esta variante segundo o artigo 161 do Real Decreto 1995/2000 do 1 de decembro. Ademais a modificación proposta varía as afeccións creadas sobre o predio n° 3, sen que conste a aceptación do propietario implicado. En canto á alegación de que a finca quedaría inservible para calquera uso, a empresa manifesta que a única limitación sería a relativa á plantación de árbores a menor distancia da establecida nos Regulamentos vixentes, pero non establece limitación algunha en canto a outros usos aos que se pode destinar, como agrícola ou gandeiro. Finca N° 3: Manifesta que no caso de cambio de titularidade do predio entenderíase co novo propietario. Que si o proxecto é autorizado, é o Xurado de Expropiación de Galicia o encargado de valorar o prexuízo que se produza neste predio. En canto ao trazado alternativo proposto suporía trasladar as afeccións do establecemento das servidumes de paso sobre outras propiedades non incluídas neste proxecto. Finca N° 5: Destas alegacións a empresa manifesta o mesmo que en a finca N° 3. Primeiro.-A Xefatura Territorial da Consellería de Economía e Industria da Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuidas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación ás alegacións presentadas cabe dicir que o trazado da liña de media tensión é a máis idónea e cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden as alegacións formuladas. Ademais compre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Autorizar, aproba-lo proxecto de execución e declarar a utilidade publica, en concreto, das devanditas instalacións, das que as súas características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 19 de xullo de 2011. Tristana Moraleja Gómez, Xefa territorial da Coruña.